x priedas
TECHNINĖS SPECIFIKACIJA
1. SĄVOKOS IR SUTRUMPINIMAI
1.1. Užsakovas – Vilniaus miesto savivaldybės administracija.
1.2. Rangovas - ūkio subjektas, fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
1.3. Projektas - Įeigos kontrolės ir apsauginės signalizacijos įrengimo techninis darbo projektas.
1.4. Darbai – įėigos kontrolės ir apsaugos signalizacijos įrengimas.
1.5. ĮKS – įeigos kontrolės sistema.
1.6. AS – apsauginė signalizacija.
2. PIRKIMO OBJEKTAS
2.1. Vilniaus miesto savivaldybės administracijos administraciniuose pastatuose, esančiuose Konstitucijos pr. 3, Sėlių g. 39-42 ir Erfurto g. 29, Įeigos kontrolės ir apsauginės signalizacijos įrengimo darbai.
3. REIKALAVIMAI PIRKIMO OBJEKTUI
3.1. BENDRIEJI REIKALAVIMAI
3.1.1. ĮKS ir AS įrengimo darbai turi būti vykdomi pagal pridėtą Projektą (1 priedas).
3.1.2. Techniniai reikalavimai įrangai, medžiagoms ir darbų vykdymui pateikti Projekte.
3.1.3. Projekte visos pateiktos specifikacijos turi būti laikomos minimaliais reikalavimais. Ten, kur nurodytos tikslios reikšmės, reiškia, kad tai yra minimalios reikšmės (arba maksimalios reikšmės, priklausomai nuo konteksto – siūloma įranga turi atitikti reikalaujamą reikšmę arba būti geresnė). Jeigu tam tikro lygio įrangos neįmanoma pateikti, turi būti siūloma aukštesnio lygio įranga.
3.1.4. Visos Rangovo įsigyjamos medžiagos, reikalingos Projekto įgyvendinimui, turi būti nenaudotos, be defektų ir naujos - pagamintos ne anksčiau kaip prieš metus nuo sutarties įsigaliojimo dienos, lengvai identifikuojamos bei lengvai atsekamos ir turi atitikti Projekto specifikacijas, nebent Projekte nurodyta kitaip. Visais atvejais, siūlant kitų techninių parametrų medžiagas, jų technines sąlygas, standartus ir brėžinius, būtina suderinti su Užsakovu.  
3.1.5. Prekės, paslaugos ir/ar darbai turi nekelti grėsmės nacionaliniam saugumui.
3.1.6. Visi darbai, kurie gali būti pagrįstai laikomi būtinais ĮKS ir AS visiškam įrengimo darbų užbaigimui, turi būti privalomai atlikti ir įskaičiuoti į bendrą darbų kainą pateikiamą pasiūlyme, nepriklausomai nuo to, ar jie apibūdinti šiame dokumente ir jo prieduose, ar ne.
3.1.7. Rangovas turi užtikrinti švarą ir tvarką jo darbų zonoje. Po įrangos montavimo pabaigos, Rangovas turi pašalinti visas medžiagas, šiukšles, pakuotes iš Užsakovo patalpų. Išvalyti ir sutvarkyti įrangos montavimo vietą.

1.1. KITOS SĄLYGOS
1.1.1. Šiuo metu objektuose veikia esama AS ir ĮKS.
1.1.2. Rangovas turės įvertinti, kad ĮKS turi nenutrūkstamai funkcionuoti, dėl to visi darbai turės būti įgyvendinami atskirais iš anksto suplanuotais etapais.
1.1.3. Esamos AS ir ĮKS turi būti demontuotos pilna apimtimi, t. y. turi būti demontuota visa techninė įranga ir kabeliai (kurie pasiekiami demontuoti).

1.2. REIKALAVIMAI MOKYMAMS IR INSTRUKCIJOMS
1.2.1. Atlikus darbus Rangovas turi apmokyti Užsakovo darbuotojus.
1.2.2. Iki mokymų pradžios Rangovas turi parengti ir su Užsakovu suderinti: 
· mokymų planą, kuriame datos, trukmė, mokymų turinio planas; 
· naudotojo instrukciją; 
· perduoti visos įrangos administratoriaus prisijungimo duomenis.
1.2.3. Visos instrukcijos turi būti pateikiamos popieriniu (2 vnt.) ir elektroniniu formatu, lietuvių ir anglų kalba.
1.2.4. Sistemos naudotojai turi išmokti naudotis ir administruoti ĮKS ir AS programinę įrangą.
1.2.5. Mokymai turi būti organizuojami tiesiogiai dirbant su ĮKS ir AS sistema.
1.2.6. Mokymų trukmė, tikslios mokymų datos, instrukcijos ir kiti mokymų organizaciniai klausimai turi būti suderinti iki mokymų pradžios likus ne mažiau nei 2 savaitėms.
1.2.7. Mokymai turi būti įrašomi, t. y. turi būti įrašomas vaizdas ir garsas, po mokymų pateikiami vaizdo įrašai elektroninėje laikmenoje. Mokymai gali būti vykdomi per Teams ar pan.
1.2.8. Rangovas mokymus privalo organizuoti lietuvių kalba. Jeigu instruktorius nekalba lietuvių kalba, Rangovas organizuoja kokybišką ir kvalifikuotą instruktažo vertimą į lietuvių kalbą neatlygintinai.
2. PATEIKIAMI DOKUMENTAI
2.1. Užsakovas, kilus abejonių dėl siūlomos įrangos atitikties keliamiems reikalavimams, turi teisę reikalauti pateikti siūlomos įrangos gamintojo techninės specifikacijos aprašus.
2.2. Dokumentai, reikalaujami pateikti iki darbų vykdymo pradžios:
2.2.1. Detalus darbų grafikas, t. y prieš darbų vykdymą, Rangovas turi išanalizuoti Projektą ir situaciją objekte, parengti ir suderinti darbų vykdymo grafiką, kuris turi apimti: darbų etapus, veiklas, jų eiliškumą, priklausomybės, trukmes, resursus. Darbų grafikas turi būti parengtas ir suderintas su Užsakovu ne vėliau nei per 14 kalendorinių dienų nuo sutarties įsigaliojimo dienos.
2.2.2. Montuojamos įrangos ir medžiagų gamintojų techninių parametrų aprašymai (angl. datasheet).
2.3. Dokumentai, reikalaujami pristatyti perduodant atliktus darbus:
2.3.1. Techninį darbo projektą su žyma „Taip pastatyta“;
2.3.2. Sumontuotos įrangos ir medžiagų gamintojo techninių parametrų aprašymus (angl. datasheet);
2.3.3. Centralės, kontrolerių, komutatorių bei kitos įrangos IP adresų sąrašą ir administratoriaus lygio prisijungimo duomenis;
2.3.4. ĮKS ir AS sistemos priežiūros bei naudojimo instrukcija, pateikiama lietuvių kalba.
2.4. Dokumentai pateikiami skaitmeninėje formoje (.pdf., dwg, .doc, .xls formatais).
3. PRIEVOLIŲ VYKDYMO TVARKA
3.1. Vieta -  Vilniaus miesto savivaldybės administracijos administraciniai pastatai:
· Konstitucijos pr. 3, Vilnius;
· Sėlių g. 39-42, Vilnius;
· Erfurto g. 29, Vilnius.
3.2. Darbai turi būti įvykdyti ne vėliau kaip per 6 (šešis) mėnesius nuo Sutarties įsigaliojimo dienos.
3.3. Rangovui, darbų vykdymo metu, dėl atsiradusių nenumatytų aplinkybių, negalint užbaigti darbų numatytu laiku, terminas gali būti pratęstas, Užsakovui raštu pateikus prašymą ir nurodžius bei pagrindžius visas atsiradusias nenumatytas aplinkybes. 
3.4. Galutinis darbų priėmimo-perdavimo aktas gali būti pasirašomas po to kai:
· pilna apimtimi bus pabaigti įrengimo, konfigūravimo darbai;
· Užsakovas įsitikins, kad tenkinami visi techniniai ir funkciniai reikalavimai;
· Užsakovui perduota visa įrangos techninė ir instrukcijų dokumentacija;
· Atlikti mokymai.
4. PRIEDAI
Priedas Nr. 1 – ĮKS ir AS įrengimo TDP.

